Järgnev saade on valminud tänu J.Meyeri teenistuspartnerite toele
Sa ei pea pakkuma neile küüti tööle, kuna kuulsid, et nende auto on katki.
Nad on sind halvasti kohelnud.
Jumal ei anna meile valikut teha seda, mida maailm teeb.
Ta annab meile võimaluse...
IGAPÄEVAELU RÕÕMUD
Roomlastele 6 peatükk.
Las ma öelda sulle midagi Roomlaste kirja kohta.
Pead uurima ja õppima Roomlaste 5-8 peatükki,
kuni need sulle kohale jõuavad.
Ja sõltuvalt sellest, kui religioosne su aju on,
pead ehk uurima ja õppima neid 2-3 aastat,
et neile lõplikult pihta saada.
See algab selgitusest,
kuidas meid on mõistetud õigeks Kristuse ja mitte omaenda tegude läbi.
See räägib lihalikust loomusest ja vaimust;
sellest, kuidas tahad teha üht asja oma vaimus
ja totaalselt teist oma lihalikus loomuses.
Paulus räägib samast dilemmast, millega me kõik silmitsi seisame:
"Seda, mida ma tahan teha, ma ei tee ja mida ei taha, seda alati teen.
Püüan teha head, kuid miski mu sees paneb mind ikka valesid asju tegema.
Oh mind õnnetut inimest!
Kes ostab mu lahti sellest surma ihust?
Tänu Jumalale, et Ta teeb seda läbi Kristuse!"
Nii et Paulus tajus,
kuidas üks osa temast tahtis teha head ja teine osa halba.
"Ma vajan abi!
Kuidas ma alati jõuan sinna maale, et ei suuda teha head?"
Ainult Kristus suudab seda teha meie läbi,
andes meile vajaminevat armu ja väge,
et elada Jumala tahtes, kui me vaid seda palume.
Pead olema alandlik selleks.
Ei saa lihtsalt mürinal minna: "Oo, ma olen nüüd hea kõigi vastu!"
Ei. Sa pead ütlema:
"Jumal, aita mul mitte mõelda vaid iseendale.
Aita mul hoolida pigem teiste, kui iseenda õnnest ja heaolust."
Isegi asjada osas, mille Jumal on andnud meile teha,
me vajame Tema abi nende tegemiseks.
Ma ei loobu iialgi Jumalalt abi palumast.
Sa võid ju arvata, et ma võiks kasvõi une pealt õpetada.
Iga piiblisalm, mida olen sel konverentsil kasutanud -
olen need ükshaaval välja otsinud
ja neid ise enne siia tulekut ikka ja jälle lugenud.
Sest ma usaldan rohkem Jumala Sõnas peituvat väge,
kui omaenda lihalikku loomust.
Mul kulus selleks palju aega,
kuid see on punkt, kuhu igaüks meist peab jõudma.
Roomlaste 6 ptk's on hämmastav õppetund,
mille me kõik peame omandama.
Roomlastele 6:1-2 (laiendatud piiblitõlkes).
"Mis me siis ütleme?
Kas peame püsima patus,
et Jumala arm ja soosing võiks kasvada ja üle voolata?"
See on muidugi naeruväärne küsimus,
kuid Paulus tuli selle sõnumiga armust,
kõneldes paljudele inimestele, kes olid elanud käsu all
ja kes tundsid, et nende õigsus Jumala ees
seisnes selles, et nad pidasid neid käske.
Kuid mida iganes sa ka ei teeks, või kui väga ka ei pingutaks -
sa ei suuda kõiki käske pidada.
Kui sa elad käsu all ja rikud kasvõi ühtainustki neist,
oled süüdi kõigis käskudes.
Nii et need vaesed inimesed elasid selle süsteemi all,
tuues pikki aastaid ohvreid oma pattude eest.
Kristus aga, kes pidas täiuslikult käsku,
suri meie eest,
makstes hinna kogu meie vabaduse eest.
Ta ütles: "Mina annan teile armu
ja kus iganes patt valitseb, seal valitseb armu veelgi rohkem."
Ehk Jumala headust pole võimalik oma patuga üle trumbata.
Mispeale need rumalad inimesed arvasid,
et pole üldse mõtet püüda mitte pattu teha.
Sest kui Jumal pakub oma armu,
siis mida enam pattu teeme, seda rohkem saame ka armu.
Kuid Paulus ütles salmis 2: "Loomulikult mitte!
Sest kuidas meie, kes oleme surnud patule,
saaksime veel elada selles?"
Võttes Kristuse vastu ja saades ristitud veeristimisega,
sureme me vee all patule ja tuleme sealt puhtana välja.
Ristimine on väline kinnitus seesmisest otsusest järgida Kristust.
Me oleme maetud maha koos Kristusega
ja tõuseme ka ühes Temaga uhiuude ellu.
Sa küsid nüüd: "Mida see tähendab olla surnud patule?"
See ei tähenda seda, et patt on surnud.
Patt on elus ja täie tervise juures, jälitades sind kiusatusena kõikjal.
Kuid üks osa meist on sellele surnud.
Vaimne osa meist ei taha teha pattu.
Seetõttu ka, kui võtad Kristuse vastu,
võid sa enne, kui see sõnum sulle täiesti kohale jõuab,
olla õnnetum, kui enne päästetud saamist.
Sa võid küll algul olla kui mesinädalate faasis,
pilt õnnest ja joovastusest taskus,
hüüdes muudkui: "Jeesus, Jeesus, Sa oled mu kõik!"
Kuid siis ütleb Jumal:
"Hea küll, kullake - see etapp on nüüd möödas.
Nüüd on aeg täiskasvanuks saada."
Ja korraga kõik need asjad, mis sind enne ei häirinud,
hakkavad sind häirima.
"Appikene, ma ei saagi teha seda!"
"Appikene, ma ei saagi teha toda!"
Seda seetõttu, et vaimne osa sinust, mis on surnud patule,
ei talu enam su lihaliku osa etteasteid, mis endiselt kannab endas patualgeid.
Ma tean, et seda infot on palju, nii et loodetavasti püsite ikka lainel.
Kuid kui ka mitte, siis usun,
et Jumal selgitab teile neid asju veel peale konverentsi.
Sest selle iva on raske edasi anda, kui te ei mõista iseennast.
Kui oled vaimses mõttes uuestisündinud,
tahad teha seda, mis õige.
Sulle on ka antud kõik, mis tarvis, et olla Jumalale sõnakuulelik -
enesevalitsus, armastus, rõõm, rahu, pikk meel, headus jne.
Need kõik on sul olemas, nii nagu su lihalik loomuski veel.
Su lihalik loomus tähendab su ihu ja su hinge risti löömata osi,
mis tähendab neid osi, mis pole veel Jumalale üle antud.
Inimese hinges käib üks pidev lahing.
Jumala Vaim tahab saada kogu sind, nii nagu Saatangi.
Jumala Vaim töötab läbi sinu vaimu, et saada ligipääsu sulle
ja Saatan töötab läbi su ihu, et saada seda ligipääsu.
Seetõttu tunnemegi teatud asju, mida tunneme.
See ei tähenda seda, et oled kohutav inimene,
või imelik või päästmata.
See tähedab, et oled inimene, kes on endiselt alles teel,
et saada pidevalt muudetud.
Aamen?
Nii et meie eesmärk on hoida väga Jumala ligi
ja mitte Saatana ligi.
Mõistate te?
Kummale sa alla annad? Millise kiusatuse sa valid?
Minu jaoks on see ülilihtne viis seda seletada.
Kui paljudel on olnud kiusatust andestada kellelegi,
ilma seda siiski tegemata?
Kuulge katsuge olla!
Kui ma küsiks: "Kes tahaks kogeda imet?",
oleks te käed kohe püsti.
Mõtle sellele.
On sul vahel olnud kiusatust anda ohvrikarpi rohkem, kui annad?
Kui ma küsiks praegu, kas keegi saaks tuua mulle klaasi vett,
oleks siin suur rahvahulk rüselemas, et mulle vett pakkuda.
Kui aga su mees läheks sust' mööda ja paluks su käest vett,
vastaksid sa" Su ori olen vä? Võta ise vett, kui tahad!"
Vahele jäite, mis?
Aga päriselt ka.
Ma olen oma elus sellises etapis,
kus mu eesmärk on anda järgi Jumala kiusatustele.
Anda järgi, kui Ta ahvatleb mind tegema midagi head.
Piiblis on muide öeldud, et kui elame vaimus,
siis me ei täida lihahimusid.
See on see tore asi!
Kui kirjutasin raamatu harjumuste kohta,
siis ma ei rääkinud seal halbade harjumuste murdmisest
ja heade juurutamisest.
Ma kirjutasin heade harjumuste juurutamisest
ja halbade murdmisest,
sest sa ei pea sõdima kõige halvaga,
vaid keskenduma hea arendamisele, nii et halvale ei jää enam ruumi.
Aamen?
Sa ei pea vaatama pidevalt sellele, mis sinuga on viltu.
Vaata rohkem Kristuse ja Tema Sõna peale
ja hakka tegema asju, mida Tema tahab, et teeksid.
Ning korraga sa märkad, et oled muutumas,
mõistmata isegi, kuidas see kõik juhtub.
See hoiab meid elu positiivsema külje peal.
Paulus ütles, et me oleme surnud patule.
Roomlastele 6:11
"Niisiis pidage end surnuks patule ja kõigile seostele patuga,
ning elavaks Jumalale Kristuses, omades Temaga purunematut suhet."
Ennast pidama millekski
tähendab seda, mida sa neist asjadest mõtled.
Fakt on see, et sa jõua kunagi kaugemale sellest,
mida sa usud.
Nii et ükskõik, kui surnud sa ka patule vaimses mõttes poleks -
kui sa seda ei usu, pole sellest sulle ka kasu.
Usun, et peame tõsiselt mõtlema selle üle,
mida me tegelikult usume.
Usun ma tõesti, et olen kutsutud selleks
ja kuulnud Jumala käest teemat, millest täna õpetada?
Kui seda tõesti usun,
pole mul vähimatki põhjust lasta Saatanal panna end mõtlema,
et sellest pole mingit kasu ja mul on vale sõnum.
Loobusin sellest juba ammu aega tagasi,
sest ma ei tõuse siia lavale selleks, et lasta end piinata.
Tõusen siia selleks, et järgida Jumalat
ja jagada teiega sõnumit, mis usun, on Tema käest.
Kui paljud teist on langetanud otsuse uskumise peale,
et kuulsite seda Jumalalt,
kuid tegutsema hakates sõidab Saatan sisse
ja ütleb, et teete valet asja?
See on see koht, kus öelda: "Ma usun, et kuulsin Jumalat!"
Sinu uskumus on see, mis määrab ära,
kas koged rahu või meelehärmi.
Roomlastele 6:12
"Ärge laske siis patul valitseda oma surelikes ihudes,
mis paneb teid haarama kinni selle ihadest,
himudest ja halvast kirest.
Ärge andke oma ihuliikmeid patu kütke
otsekui kurjuse tööriistadeks,
kuid hoidke väga Jumala ligi,
otsekui te oleks surnuist üles tõusnud igavesse ellu,
pühendades oma ihuliikmed Jumalale kui õiguse tööriistad."
Ma soovitan nüüd järgmist.
Loodan, et sul on igal hommikul ärgates
isiklik aeg Jumalaga.
Loo see harjumus oma ellu.
Ütle: "Jumal, siin ma olen!
Ma tean, et Sa elad mu vaimus,
ma tänan, et oled päästnud mind
ja andestanud mulle kõik mu patud.
Olen täna Sinu päralt.
Kasuta mu suud, meeli, silmi ja käsi,
kasuta mu raha..."
Selle peale muutume muidugi ärevaks.
"Oooooo... Aga see on minu raha!"
Pole see midagi sinu raha!
Me oleme selle haldajad, mitte omanikud
ja meil poleks sentigi, kui Jumal poleks meile seda andnud.
Nii ei pea sa ka kunagi muretsema,
sest kui teed seda, mida Jumal on palunud,
saab sul olema palju rohkem, kui siis,
kui oleksid ise oma raha hallanud.
Jumala finatssüsteem on absoluutselt fenomenaalne!
"Siin ma olen, Jumal.
Toon sulle kõik oma anded ja kõik, mis mul on
Mu aeg on Sinu päralt.
Kõik kuulub Sulle,
mistõttu kasuta mind täna just nii nagu ise tahad."
Sa oled siiras seda öeldes ja lähed siis välja.
Kuid arvad sa tõesti,
et sa ei koge välja minnes mingitki vastuseisu Saatanalt?
Ta kiusab sind mõttega: "See nüüd küll Jumalast pole.
See on ju naeruväärne - mitte keegi teine ei ela nii!
Sul pole vaja neid asju teha.
Sul pole vaja andestada,
sest kui seda teed, kasutatakse sind lihtsalt ära.
Sul pole vaja neid oma peole kutsuda, sest nemad ei kutsunud sind ka.
Sa ei pea pakkuma neile küüti tööle, kuna kuulsid, et nende auto on katki.
Nad on sind halvasti kohelnud."
Kuid tead, mis?
Jumal ei anna meile valikut teha seda, mida maailm teeb,
vaid Ta annab meile valiku teha seda, mida Tema teeks.
Kumma valiku kasuks sa tahaks otsustada?
On see üldse loogiline teile?
Kui paljud teist arvavad,
et on sageli otsustanud vale valiku kasuks?
Maailm ei ole meie kodu,
vaid me oleme siit vaid läbikäijad.
1 Peetruse 2:11
Minu jaoks on Jumala teenimine nii põnev.
Kui elad nii nagu sellest täna räägin,
ega püüa ise oma elu juhtida, oodates siis, et Jumal seda õnnistaks.
Vaid sa pakud end täienisti Talle.
Tean, et paljud kardavad stiilis:
"Aga siis ma ei saa kunagi midagi, mida tahan!"
Saad küll ja rohkemgi veel,
kui siis, kui oleksid ajanud asju omal moel.
Te ei tundu mind eriti uskuvat, kuid pole hullu.
"Armsad, ma manitsen teid kui majalisi ja võõraid siin ilmas -
hoiduge lihalikest himudest - halbadest ihadest ja lihalikust kirest,
mis sõdivad hinge vastu!"
Ta ütleb, et oleme siin maa peal vaid majalised ja võõrad.
Jah, me oleme siit vaid läbikäijad.
Billy Graham, kes on üle 90-aastane,
on kirjutanud raamatu "Almost home" ("Peaaegu kodus").
Mulle nii meeldib see pealkiri.
Kui ma 65-aastaseks sain, mõtlesin, et 2/3 mu elust on elatud.
Olen palju lähemal (taevasele) kodule, kui eales enne.
Mul on hea meel,
et ta ei kirjutanud raamatut "Peaaegu surnud".
Mõtle sellele!
Me oleme maa pealt vaid läbikäijad - see pole meie kodu.
Ja mida vanemaks sa saad, seda lähemale kodule jõuad.
Ma tahan elada oma elu hoolides pigem igavikust,
mis on palju pikem aeg, kui need mõned aastad maa peal.
Isegi, kui ma elaks ka 100-aastaseks.
Mäletan aega, kus, kui ma oleks tookord surnud,
oleks ma tundnud tohutut hirmu ja petetu tunnet,
sest mul elu polnud olnud selle hetkeni hea.
Kuid täna võin ausalt öelda,
et olen valmis
ja mul on olnud hea teekond.
Jumal on pidanud oma sõna
ja andnud mulle midagi suurt teha, jagades Tema Sõna inimestega.
Kuid see kõik pole ka lihtsalt juhus.
Paljud asjad taanduvad valikutele, mida me teeme.
Oleksin võinud jääda kibestunuks ja vihata isa oma surmapäevani,
kuid see oleks keeranud kogu mu maise elu untsu.
Meil on valikud, mõistad sa?
Sa ei pea elama nii nagu maailm,
või tegema kõike, mida su lihalik loomus nõuab.
Meil on valik ja see on see,
et läbi Püha Vaimu väe
saame me seista vastu Saatana kiusatustele,
hoides väga Jumala ligi.
Me võime olla inimesed,
kel' igakord, kui on kiusatus teha midagi head,
me seda ka teeme.
Tahan julgustada sind täna olema teadlik kiindumustest.
Me kiindume erinevatesse asjadesse ja see on väga ohtlik.
Räägime korra inimestest.
Apostlite teod 5:29 ütleb,
et peame kuuletuma pigem Jumalale kui inimestele.
Kui lased kellelgi teisel langetada enda eest otsuseid;
kui lased hirmul selle ees, et võid kaotada kellegi sõpruse,
minna kompromissile asjade osas, mis tead, et pole õiged...
Ära ole nii kiindunud inimestesse,
et lased neilt röövida Jumala riigi elu, mida Tema tahab sulle anda.
Kuuled sa?
Kui palju on naisi - imeilusaid naisi,
kes teevad nii valesid valikuid meeste suhtes,
kuna kardavad, et kui nad seda ei teeks,
jääks nad nendest meestest ilma.
Sa pead kaotama midagi selle nimel, mida Jumal tahab sulle anda.
Kui aga pead rüvetama end selleks, et hoida kedagi oma elus,
siis sa ei vaja seda!
Sa ei vaja seda!
Kui hoolime liiga palju oma mainest inimeste silmis,
peame maksma ka kõrget hinda.
Madalatasemelisel elul on kõrge hind.
Kuidas on kohtadesse kiindumisega?
Huvitav, kui paljud on kiindunud kogudusse,
kus nad enamuse oma elust on käinud?
Nad ei saa sealt enam vaimulikku toidust ega midagi;
nad ei kasva ja magavad maha enamuse seal sündivaid asju;
nad ei jõua ära oodata, millal juba jumalateenistus läbi saab,
kuid nad käivad seal, kuna nende sõbrad on seal.
Nad on harjunud sellega.
Pole ka kodust kaugel.
On küll üks teine kogudus, kus tahaks väga käia,
aga armas aeg - sinna sõiduks kulub pool tundi!
Kuulge!
Me Ameerikas sõidame terve tunni, et saada osa 75% allahindlustest.
Asssaaa!
Sa ei saa kiinduda paikadesse.
Mine kogudusse, kus saad kasvada;
kus jagatav Jumala Sõna vaid ei tröösti sind,
aga kutsub ka aegajalt korrale.
Mine sinna, kus sinust tõesti hoolitakse
ja sind armastatakse,
uurides ka maad, miks sind kirikus pole, kui sind pole?
Ära hoia inimeste ligi, kes mürgitavad su elu
ega hooli sinust nagunii.
Kui tarvis, läbi üksilduse etapp elus,
lastes Jumalal kinkida sulle tõelisi sõpru.
Mõtleme korra Aabrahami peale.
1 Moosese 12:1-4
See on üks parimaid näiteid, mida tean.
"Ja Issand ütles Aabramile:
Mine omalt maalt, omast sugukonnast ja isakojast
maale, mille ma sulle näitan!
Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!"
Sa ehk ei tea seda,
kuid Aabraham ja kõik ta sugulased olid ebajumala kummardajad.
Jumal aga sekkus Aabrahami ellu ja andis talle valikuvõimaluse.
Ta ütles: "Kui sa oled valmis selle kõik maha jätma..."
Huvitav, kui kiindunud ta küll võis olla oma koju ja oma maasse;
oma sugulastesse ja sõpradesse?
Mis siis, kui Aabraham oleks öelnud: "Ma lihtsalt ei saa lahkuda!
Seda on liiga palju palutud!"
Mis kõige hullem -
Jumal polnud talle öelnud, kuhu ta peab minema?
Jumal ütles: "Tõuse ja mine paika, mille mina sinule näitan
peale seda, kui oled hakanud liikuma."
Seda tehes,
oma madalatasemelisest elust loobudes...
Kui paned selle madala elu maha,
annan sulle asemele kõrgematasemelise elu.
Õnnistan sind ja suurendan oma soosingut su elus.
Teen sinust rikka ja kuulsa mehe,
muutes su õnnistuseks kõigile, kuhu iganes sa ka ei läheks.
Jumal võib tuua su punkti,
kus tahad rohkem olla õnnistuseks, kui ise õnnistatud.
Ja see on see hetk, mil astud Jumala majandussüsteemi.
Ära kiindu positsioonidesse.
Töötasin oma kodulinna koguduses 5 aastat.
Mu sõbrad olid seal, ma sain oma palga sealt.
Mul ei pidanud palga osas usku olema - see oli pastori mure.
Mul oli seal ka teatud võimalusi,
kuid Jumalal olid suuremad võimalused ootamas mind.
Selleks aga pidin loobuma oma tööst koguduses,
kuna ma ei saanud muidu minna edasi sellega,
mille osas tundsin Jumala kutset.
Olin tervelt 2 aastat Jumalale sõnakuulmatu,
muutudes üha õnnetumaks ja õnnetumaks.
Ühtlasi hakkas igasugu jama toimuma mu elus.
Inimesed tõusid mu vastu, mingid kohtu istungid ja värgid...
Pidin mõistma, et olin kiindunud sellesse paika, inimestesse
ja oma positsiooni.
Mind austati seal.
Mu istekohal kirikus ilutses mu nimi, nii nagu parklas mu parkimiskohalgi.
Juhhuuuuuuu!
Ma olin tähtis kuju seal!
Kuna olin kogenud elus kuritarvitamist,
siis ma tahtsingi olla tähtis.
Tahtsin tunda end tähtsana.
Kuid Jumal ei tahtnud, et kogeksin oma tähtsust sellisel moel.
Kui loobud oma maisest mainest,
saab sul olema palju parem maine Taevas.
Kuulsid sa?
Lõpuks ma siiski lahkusin sealt
ja täna on näha, kus ma omadega olen.
Vahel on hirmutav mõelda,
mis oleks küll saanud, kui oleksin sinna edasi jäänud?
Huvitav, kui palju asju on Jumal palunud sul ära anda?
Ma ei räägi siinkohal oma abikaasa maha jätmisest, nii et...
Kuigi, võib-olla pead küll selles osas langetama konkreetsemaid otsuseid,
et mitte lasta inimesel, kes ei ela õigel moel,
määrata ka sinu käitumist.
Selles pole midagi halba, kui ütled:
"Ma küll armastan sind ja tahan, et me suhe toimiks,
kuid ma pole valmis olema sõnakuulmatu Jumalale."
Osad teist suhtlevad inimestega, kes on kui mürgiks teile.
Kui aga otsustaksid lasta neil minna
ja võib-olla kogedagi üksindust mõnda aega, et austada Jumalat,
siis Jumal õnnistab su elu, kui seda teed.
Ristija Johannes oli enam kui valmis loobuma oma positsioonist,
kui Jeesus orbiidile ilmus.
Ta oli Jeesuse eelkäija ja kui Jeesus tuli, ütles ta:
"Tema peab kasvama, aga mina pean kahanema.”
Me peame teadma, kuidas eristada aegu oma elus.
Me elus oli pikk aeg, kus mina ja Dave juhtisime kõike me teenistuses.
Olime kaasatud absoluutselt kõigesse,
kuniks see jõudis punkti, kus see hakkas hävitama mind.
Sest ma reisisin päris palju ega suutnud kõike hallata.
Ma isegi ei tahtnud enam.
Samas oli Jumal varustanud meid meie kahe pojaga.
Meile meeldis tõsiasi, et nad töötasid koos meiega,
kuid me polnud andnud neile suurt palju meelevalda ega võimu.
Kuniks andsime kogu teenistuse juhtimise üle neile.
Nad tulevad me juurde vaid nende asjadega,
mida nad kuidagimoodi ise lahendada ei suuda.
Mul aga on nüüd nii palju rahu, et täitsa uskumatu!
Paljud asjad muide on läinud palju paremaks!
Kuid ma pidin olema valmis andma selle tõrviku edasi
ja sisenema uude hooaega oma elus.
Madalatasemelisel elul on kõrge hind.
Võime elada nii, et oleme meelepärased teistele
ja loobume elust, mis Jumalal meie jaoks valmis,
või me järgime Kristust,
saades Tema nimel loobumiste eest parima elu, mida eales ette kujutada.
Valik on sinu.
Täna pakume sulle DVD'd "Madalatasemelise elu hind".
Vaata parem seda mõni õhtu,
kui midagi muud, mis sulle midagi ei anna.
Saa osa korralikust doosist Jumala Sõnast,
mis aitab sul teha paremaid valikuid elus.
Pakume sulle ka raamatut: "Mida sa kavatsed uskuda?"
On oluline, mida me usume ja siis aktiivselt uskuma seda.
Tahame alati pakkuda sulle Jumala Sõna,
sest miski ei lähe paremaks me elus enne,
kui me ei tunne Jumala Sõna ega rakenda seda igapäevaselt.
Nii et lase meil aidata sind Jumala Sõnaga,
kuna see on parim investeering, mida eales teha saad.
Tänud vaatamast ja kõike head!
Hakka elama oma elu juba täna,
tehes seda nii, et selle lõppedes ei peaks sa kogema mingit kahetsust.
Hangi endale Joyce'i DVD "Madalatasemelise elu hind"
Võta meiega ühendust
ja saad endale ka raamatu "Mida sa kavatsed uskuda?"
Need materjalid aitavad sul seista vastu kompromissile
ja saada osa Kristuses olevast tarkusest, väest ja vabadusest.
Tellimisinfo ekraanil.
Ära maga maha võimalust näha Joyce'i päris elus.
Inspireeriv ülistus,
elumuutev õpetus.
Joyce Meyer käis Pariisis ja Rotterdamis 2015 aasta mais.
Tema kodulehel täpsem info Joyce'i uute konverentside kohta.
www.joycemeyer.org
Kui sul on vähe lootust, siis tahan, et sul oleks palju lootust.
Kui sul on palju lootust, tahan, et sul oleks radikaalset lootust.
Aitäh teile, sõbrad ja partnerid,
kellega koos jagame Kristuse armastust üle maailma.
Saamaks rohkem infot me kohta, külasta me kodulehte.
Võid hakata ka me partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele